Source: https://dincolodesport.eu/steaua-campioana-csm-oradea-s-lasat-greu-invinsa-finala-superligii/
Timestamp: 2019-05-24 21:28:15+00:00

Document:
Steaua campioană! CSM Oradea s-a lăsat greu învinsă în finala Superligii - Dincolo de sport
Steaua campioană! CSM Oradea s-a lăsat greu învinsă în finala Superligii
CSA Steaua București este noua campioană a României la polo masculin, după ce a învins-o pe CSM Digi Oradea cu 3-2 la general în finala Superligii Naționale!
Câștigătoarea trofeului s-a decis vineri, 27 mai, în meciul decisiv disputat în bazinul din Complexul Sportiv Ghencea, între Steaua și CSM Digi Oradea. Formația bucureșteană s-a impus cu scorul de 12-5 și a pus capăt, astfel, supremației orădenilor, care câștigaseră campionatul în ultimii 9 ani!
Decişi să profite de avantajul terenului propriu, roş-albaştrii au început în forţă şi conduceau la jumătatea meciului cu un categoric 8-2!
“Adrenalina și-a spus cuvântul. Am avut un început de meci perfect, am avut 5-1, 6-2, dar a contat foarte mult începutul de meci, ceea ce ne-a ușurat munca pe final”, a spus portarul stelist Dragoș Stoenescu.
Şi după pauză, tot bucureştenii au avut iniţiativa. În sfertul 3, gazdele au marcat de două ori fără să primească vreun gol. CSM Digi Oradea a forţat pe final și a câștigat ultimul sfert, dar nu a fost de ajuns. S-a terminat 12-5 pentru Steaua, care a cucerit al 13-lea titlu din istorie şi primul după 10 ani.
“Nici nu am cuvinte să spun exact cum mă simt în momentul ăsta. A fost o presiune mare asupra noastră, clubul și-a dorit foarte mult să ia titlul și suntem foarte fericiți că am reușit acest lucru după un meci fantastic”, a spus și antrenorul Stelei, Andrei Iosep.
“Nu știu, pentru moment nu am un răspuns pentru începutul nostru de meci, de fapt pentru tot meciul că nu pot să zic că am jucat bine în vreun moment. Rămâne să vedem unde am greșit”, a declarat Mihnea Chioveanu, centrul de la CSM Digi Oradea.
Steaua și-a trecut în cont pentru a 13-a oară titlul în Superliga Națională. Ultima dată îl câștigase în 2006, înainte ca CSM Digi Oradea să înceapă a doua cea mai lungă serie de succese pe plan intern din istoria poloului românesc (recordul e deținut de Dinamo, cu 15 triumfuri consecutive pe plan național – 1957-1971).
Aceasta a fost a 83-a ediție a Superligii Naționale de polo a României. Dinamo are cele mai multe titluri de campioană (32), urmată de Steaua, Rapid (câte 13) șiCSM Digi Oradea (9).
Similar cu acestacampioanacsm oradeapolosteauasuperliga nationala
Ramona Rusu va concura în week-end la Prejmer! Arădeanca e campioană europeană la drift! GALERIE FOTO în articol
Cluj Crusaders învinge pe Bucharest Warriors şi termină sezonul regulat pe 2!

References: CSM 
 CSM 
 CSM 
 CSM 
 CSM 
 CSM 
 CSM